《挽方天贶》
宋代·林光朝

长者虽云殁，流风尚尔存。
宗盟修里巷，家法在儿孙。
马鬣迷新垄，鸠枝恋故园。
年年春色好，锦障为谁翻。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。